PRITARTA

 Marijampolės „Šaltinio“ progimnazijos

 tarybos 2021 m. rugpjūčio 23 d.

 posėdyje protokolu Nr. PR-33 (1.4E)

**MARIJAMPOLĖS „ŠALTINIO“ PROGIMNAZIJA**

**VAIKO GEROVĖS KOMISIJOS 2020-2021 MOKSLO METŲ VEIKLOS ATASKAITA**

2020-2021 mokslo metais VGK rūpinosi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, kitų su vaiko gerove susijusių funkcijų atlikimu. Buvo atlikti progimnazijos mokymosi aplinkos, jos saugumo, progimnazijos bendruomenės narių tarpusavio santykių ir kitų su vaiko gerove susijusių tyrimų analizė. Rūpintasi pozityvaus progimnazijos mikroklimato kūrimu, koordinuotos prevencijos ir intervencijos priemonės. Organizuotas progimnazijos bendruomenės švietimas vaiko teisių apsaugos, prevencijos, vaikų saviraiškos plėtojimo tema. Organizuotas ir koordinuotas mokymo(si)/ugdymo(si), švietimo ar kitos pagalbos vaikui teikimas, tartasi su tėvais (globėjais, rūpintojais), mokytojais dėl jos turinio, teikimo formos ir būdų. Koordinuotas švietimo programų pritaikymas mokiniams, turintiems specialiųjų ugdymosi poreikių, spręstas SUP mokinių karjeros klausimas. Inicijuotos veikos, susijusios su vaiko minimalios priežiūros priemonėmis. Bendradarbiauta su progimnazijos savivaldos, savivaldybės institucijomis. Įgyvendinta OPKUS (OLWEUS programos kokybės užtikrinimo sistema).

Progimnazijos bendruomenė, įgyvendindama Olweus patyčių prevencijos programą (pradėta diegti progimnazijoje nuo 2015 m. rugsėjo mėn.), ypatingą dėmesį skyrė mokinių tarpusavio santykių problemoms spręsti. Elgesio problemos labiau pasireiškė ir patyčias progimnazijoje dažniau patyrė pagrindinio ugdymo koncentro klasių tam tikrų amžiaus tarpsnių mokiniai. Vienas iš progimnazijos siekių – bendradarbiavimo kultūros tarp progimnazijos bendruomenės narių stiprinimas. Olweus programos nuostatos buvo integruotos į formalų ir neformalų ugdymą, metodinės tarybos veikla nukreipta siekti ne tik dalykinių, bet ir bendrųjų kompetencijų plėtojimo pažangos, klasių valandėlėse buvo nagrinėjamos amžiaus tarpsnių vertybinės nuostatos, socialinių įgūdžių vystymo svarba, VGK analizuotas progimnazijos mikroklimatas, bendravimo kultūros tarp progimnazijos bendruomenės narių niuansai.

Olweus programos kokybės užtikrinimo sistema (OPKUS) pradėta įgyvendinti nuo 2017 m. kovo mėn. 2019 m. rugsėjo 1 d. progimnazijai suteiktas OLWEUS mokyklos vardas. 2020 m. lapkričio 13 d. progimnazijoje buvo atliktas antrasis OLWEUS programos auditas dėl OLWEUS mokyklos vardo. 2020 m. gruodžio 23 d. Nacionalinė švietimo agentūra pažymėjimu Nr. OM9.2-19 patvirtino, kad Marijampolės „Šaltinio“ progimnazija pripažįstama OLWEUS mokykla 2020-2021 ir 2021-2022 mokslo metams.

2020 m. gruodžio 1 – gruodžio 12 dienomis buvo atlikta 3-8 klasių mokinių apklausa apie patyčių paplitimą progimnazijoje. Apklausta 323 mokiniai, tai sudarė 96,7 visų 3-8 klasių mokinių. Lyginant su 2019 m. duomenimis yra stebimas patyčių masto žymus mažėjimas nuo 13,6 % (2019 m.) iki 9,7% (2020 m.). Mažėjimui įtakos turėjo ne tik sisteminga veikla šioje srityje, bet ir nuotolinis mokymas. Pažymėtina, kad tiek berniukams, tiek mergaitėms išlieka aktuali patyčių forma - žodinės patyčios.

Per mokslo metus buvo organizuojamos progimnazijoje dirbančių suaugusiųjų supervizijos. Supervizijose dalyvavo mokyklos darbuotojai, supervizijos vyko dalyviams aktualiais klausimais po 90 min. 4-iose grupėse, kurioms vadovavo pagalbos mokiniui specialistės Rasa Berteškaitė, Vitalija Rimavičienė, Gailina Krakauskienė, Asta Strumilaitė, mokytojos Sigita Kukukienė, Rima Berčiūnienė, Anžela Paplauskienė, Skirmantė Daugėlienė. Užsiėmimų metu buvo aptariamas progimnazijos mikroklimatas, patyčios kibernetinėje erdvėje, analizuojamos intervencijos ir korekcijos strategijos, budėjimo kokybė, bendradarbiavimas su tėvais, atliktas nuveiktos prevencinės veiklos apibendrinimas. Progimnazija siekė, kad visi progimnazijos darbuotojai pastebėtų patyčias ir užkirstų joms kelią; visos patyčių apraiškos būtų fiksuojamos (užfiksuoti 5 atvejai); naudojama nuobaudų sistema; organizuojami pokalbiai su į patyčias įsitraukusių ar įtrauktų mokinių tėvais.

Per visus mokslo metus gyvai ir online vyko OLWEUS PPP valandėlės 1-8 klasėse, jas sistemingai organizavo ir vedė klasių auklėtojai. Veiklos turinys: OLWEUS PPP principų priminimas mokiniams, konstruktyvaus mokinių elgesio, susidūrus su patyčiomis, skatinimas, klasės bendruomenės mikroklimato analizė ir t.t.

Siekiant sukurti sąlygas mokiniams įgyti bendrųjų ir dalykinių kompetencijų pagrindus, svarbu į mokymąsi įtraukti pačius mokinius, kad šie ne tik aktyviai atliktų mokymosi užduotis, bet ir patys kurtų ugdymo turinį: keltų jiems aktualias problemas ir ieškotų atsakymų į jiems rūpimus klausimus. Nuotolinis ir hibridinis darbas pareikalavo skaitmeninės kompetencijos ugdymo, kurią mokiniai ugdėsi bendraudami ir bendradarbiaudami virtualioje erdvėje, kurdami audiovizualinį turinį, saugiai ir etiškai naudodamiesi informacija virtualioje erdvėje, analizuodami ir vertindami tekstus, atskirdami faktus, nuomonę, melagingas naujienas, plėtodami informacinį ir medijų raštingumą, problemų sprendimui pasitelkdami skaitmenines technologijas.

 Progimnazijos bendruomenė įtvirtino visoms ugdomosioms nuotolinėms veikloms organizuoti „Google Classroom“ platformą kaip pagrindinį įrankį. 36 mokiniai, kurie neturėjo skaitmeninių priemonių namuose, buvo aprūpinti planšetėmis. Vaiko gerovės komisijos sprendimu mokymosi pagalba užtikrinta (nuotolinis ugdymas organizuotas iš progimnazijos) 24-iems pirmųjų-aštuntųjų klasių mokiniams. Daliai mokinių nuotolinio ugdymo metu teikta pailgintos dienos grupės paslauga. Taip pat buvo tartasi, kaip efektyviai nuotolinio ugdymo metu teikti logopedo, specialiojo pedagogo, psichologo, socialinio pedagogo, mokytojo padėjėjo, pailgintos dienos grupės auklėtojo, bibliotekininko pagalbą.

Progimnazijos bendruomenė organizavo įvairias kultūrines veiklas: jau tradicija tapo Tolerancijos diena; progimnazijos mokytojai, nors ir dirbdami ypatingomis sąlygomis, organizavo renginius, kurie stiprino emocinę savijautą: ekologijos projektas „Žmogaus harmonija su gamta“ (vadovės Larisa Miliauskienė, Sigita Kukukienė), gražiausių lietuviškų žodžių rinkimai (organizatorės Asta Miliauskienė, Liucija Maurušaitienė), piešinių konkursas „Po paukščio sparnu“ (organizatorės Lina Čižikienė, Violeta Žmuidienė) ir kt.

Progimnazijoje buvo vykdoma tęstinė programa „Suprask ir atrask“, skirta smurto ir patyčių prevencijai. Ją įgyvendinant socialinė pedagogė Asta Strumilaitė ir psichologė Rasa Berteškaitė vedė klasėse užsiėmimus, kuriuose mokė vaikus spręsti kylančius tarpusavio konfliktus, išveikti pyktį, dirbti komandoje, įsiklausyti ir išgirsti kitą, susiburti ir siekti vieno tikslo.

Spalio 6 d. įvyko mokinių tėvų komitetų atstovų susirinkimas, kuriame direktoriaus pavaduotoja ugdymui Rima Baronienė apžvelgė OPKUS veiklas, priminė patyčių tyrimo, atlikto 2019-2020 m. m. rezultatus, priminė apie 2020-2021 m. m. organizuojamą tyrimą, auditą OLWEUS mokyklos vardui gauti, visų progimnazijos bendruomenės narių atsakomybę už saugų mikroklimatą progimnazijoje vykdant tiek kontaktinį, tiek nuotolinį ugdymą.

Per mokslo metus buvo organizuota 21 VGK posėdis, kurių metu pritarta plano projektui, patvirtintas pagalbos gavėjų sąrašas, pagalbos mokiniui specialistų planai, pritarta specialiųjų poreikių mokinių programoms. Per posėdžius apsvarstyta 48 mokiniai (personaliai), dalyvaujant mokinių tėvams, mokymosi, netinkamo elgesio, blogo mokyklos lankymo, piktybiško nuotolinio pamokų nelankymo, sveikatos, socialinės, mokymo namuose ir kt. problemos. 12-os mokinių situacijas teko svarstyti du kartus, kelių mokinių situacija buvo svarstomos tris ir daugiau kartų.

VGK posėdžiuose buvo aptarti dažniausi mokinių sveikatos sutrikimai bei galimybės ugdyti mokinių pagrindinius sveikos gyvensenos principus. Mokytojos Vilija Kalinauskienė, Sigita Kukukienė bei sveikatos priežiūros specialistė Vladislava Bašinskienė organizavo Sveikatos, lytiškumo ugdymo ir rengimo šeimai bendrosios programos įgyvendinimą.Programos tikslas - ugdyti mokinių nuostatą sveikai ir saugiai gyventi, įtvirtinti teigiamą požiūrį į sveikatą, šeimą ir ją stiprinančius veiksnius, puoselėti sveikatą, stiprinti fizinį aktyvumą. Dalies veiklų įgyvendinimą įtakojo susiklosčiusi situacija šalyje.

Progimnazijoje vyko akcijos „Saugiai į mokyklą, saugiai į namus", „Esu matomas", asmens higienos pamokėlės, praktiniai užsiėmimai 1-4 klasių mokiniams „Kad dantukai būtų sveiki", pamokėlės 4-ųjų klasių mokiniams „Vanduo - gyvybės šaltinis", trečiųjų klasių mokiniams ir stovyklautojams „Atsargiai-erkė!". Vyko nuotolinė pamoka 8-ųjų klasių mokiniams AIDS tema, akcijos „Tylos stebuklinga versmė", 7-8 klasių mokiniams akcija prieš rūkymą.

Progimnazijoje vyko įvairūs renginiai, stiprinantys mokinių sveikatą. Tai Judumo savaitė 1 -8 klasių mokiniams, teigiamų emocijų pirmokams padovanojusi šventė „Pirmokų krikštynos“, vykusi akcija „Košės diena“, judėjimo sveikatai naudą teikiantis priešmokyklinių grupių ugdytiniams rytmetys „Judu, kad augčiau sveikas", „Moliūgų šventė".

SLURŠP programos turinys buvo integruotas į dalykų programas ir neformalųjį ugdymą. Progimnazijos „Sveikuoliukai“ dalyvavo ilgalaikėje sveikos gyvensenos ugdymo programoje „Sveikatiada", kuri suteikė mokiniams praktinių žinių apie sveikatą, sveiką mitybą ir fizinį aktyvumą, respublikiniame konkurse „Sveikai gyventi gera", respublikinėje viktorinoje „Gerai daryk-maistą taupyk", 2b ir 4a klasių mokiniai dalyvavo LR sveikatos olimpinio komiteto ir LR ŠMSM organizuotame projekte „Olimpinis mėnuo".

2 klasėse iš dalies įgyvendinta prevencinė programa „Saugok ir gerbk mane“ (psichologė Rasa Berteškaitė). Mokiniai dalyvavo saugumo įgūdžių grupės užsiėmimuose, kurių metu įgijo žinių ir įgūdžių, kaip atpažinti įvairias smurto formas ir apsaugoti save. Saugumo įgūdžių grupėse taip pat buvo stiprinamos vaikų emocinės kompetencijos, padėsiančios susidūrus su smurtu.

Socialinės pedagogės rūpinosi programomis „Pienas vaikams“ ir „Vaisiai mokykloms“, nuotolinio ugdymo metu sauso davinio mokiniams teikimo organizavimu. Birželio mėn. buvo organizuota dieninė vasaros vaikų poilsio stovykla 1-4 klasių mokiniams. Dalyvavo 22 mokiniai. Stovyklai vadovavo socialinė pedagogė Asta Strumilaitė, stovykloje dirbo 11 pradinių klasių mokytojų, veiklų organizatoriai: Rasa Berteškaitė, Larisa Miliauskienė, Skirmantė Daugėlienė, Laima Stegvilienė, Anžela Paplauskienė, Rasa Burinskienė, Laimutė Žmuidaitė.

2020-2021 mokslo metų pradžioje progimnazijoje mokėsi 441 mokiniys. 62 mokiniai (iš jų PPT išvados skirtos 46 mokiniams, 10 mokinių turi negalią, trys mokiniai buvo mokomi namuose) buvo įrašyti į pagalbos gavėjų sąrašą.

Mokytojai buvo konsultuojami dėl darbo su SUP mokiniais: dėl pritaikytų ir individualių programų rengimo, ugdymo priemonių parinkimo bei specialių mokymo būdų ir metodų pritaikymo, dėl dokumentų tvarkymo rengiant mokinius pirminiam ir pakartotiniam vertinimui PPT. Mokytojai buvo supažindinti su PPT išvadomis ir rekomendacijomis tolimesniam mokinių ugdymui.

Specialiosios pedagogės, logopedės Gailina Krakauskienė ir Vitalija Rimavičienė organizavo dailyraščio konkursą ,,Auksinė plunksnelė‘‘, kuriame dalyvavo 40 mokinių, turinčių specialiųjų ugdymosi poreikių arba rašymo sutrikimų.

2020-2021 m. m. socialinę paramą ir/arba nemokamą maitinimą gavo 55 mokiniai, besimokantys pirmoje klasėje, 27 mokiniai - 2 - 4 klasėse ir 33 mokiniai - 5 - 8 klasėse.

VGK nariai kėlė kvalifikaciją įvairiuose kursuose, seminaruose, dalijosi gerąja patirtimi.

2020-2021 mokslo metų VGK ataskaita parengta vadovaujantis Švietimo pagalbos specialistų metodinio būrelio veiklos ataskaita (parengė Rasa Berteškaitė), Sveikatos, lytiškumo ugdymo ir rengimo šeimai bendrosios programos įgyvendinimo veiklos ataskaita (parengė mokytoja Vilija Kalinauskienė), posėdžių nutarimų sprendimais ir kita informacine medžiaga.

Vaiko gerovės komisijos pirmininkė Rima Baronienė